ליסנדרו לופס

ליסנדרו לופס (בספרדית: Lisandro López; נולד ב-2 במרץ 1983 בבואנוס איירס, ארגנטינה) הוא כדורגלן ארגנטינאי המשחק בעמדת החלוץ בקבוצת סרמיינטו. שיחק בעבר בנבחרת ארגנטינה.

קריירה 
לופס, המכונה ליצ'ה בארגנטינה ולילו בפורטוגל, החל את הקריירה המקצועית בקבוצת ראסינג קלוב, אחת מחמש הקבוצות הגדולות של ארגנטינה. הוא הפך לאחד החלוצים הטובים בליגה הארגנטינאית וסיים כמלך השערים בשנת 2004 עם 18 שערים ב-37 משחקים (מלך השערים בסיכום שני הטורנירים של השנה).

יכולתו במדי ראסינג הביאה את פורטו, ענקית הכדורגל הפורטוגזית, לרכוש אותו תמורת 2.5 מיליון אירו. אחרי שנתיים בהן לא בלט במיוחד, הפך ליסנדרו לחלוץ המוביל של הקבוצה. הוא סיים את עונת 2007/2008 כמלך השערים של הליגה הפורטוגזית עם 24 שערים ב-27 משחקים. בתום העונה נבחר לופס לשחקן המצטיין בליגה.

בשנת 2009 חתם באולימפיק ליון הצרפתית ופתח את העונה מצוין עם 7 כיבושים בליגה ובאירופה.
מאוחר יותר נפצע, וכושר המשחק שלו נפגע. ברבע גמר ליגת האלופות שבו אירחה ליון את בורדו הבקיע ליסנדרו צמד.

ב-8 באוגוסט 2013 חתם לופס באל-גארפה הקטרית.

ליסנדרו לופס ערך רק שתי הופעות במדי הנבחרת הארגנטינית בעיקר בשל התחרות הקשה מצדם של שחקנים בכירים יותר כמו הרנן קרספו, קרלוס טבס וליונל מסי. ב-11 במרץ 2008 זומן ליסנדרו לקראת משחק הידידות מול אלופת אפריקה, מצרים, אך שיחק רק דקות מועטות, מאמנו בנבחרת, אלפיו באסילה, ספג ביקורת על כך הן מהתקשורת הארגנטינאית והן מנשיא פורטו בשל כך.

תארים
ראסינג קלוב
 מלך שערים - 2004

פורטו
 אליפות - 3 (2005/2006, 2006/2007, 2007/2008)
 גביע פורטוגזי - 2005/2006
 סופר קאפ פורטוגזי - 2006/2007
 מלך שערי הליגה הפורטוגזית - 2007/2008
 השחקן המצטיין של הליגה - 2007/2008

אולימפיק ליון

שחקן העונה של הליגה - 2010 / 2009

קישורים חיצוניים

כדורגלנים ארגנטינאים
חלוצי כדורגל ארגנטינאים
בואנוס איירס: כדורגלנים
כדורגלני ראסינג קלוב
כדורגלני פורטו
כדורגלני אולימפיק ליון
כדורגלני אל-ע'ראפה
כדורגלני אינטרנסיונל
כדורגלני אטלנטה יונייטד
כדורגלני נבחרת ארגנטינה
ארגנטינאים שנולדו ב-1983